Jack, suunta 333. Lähin on 1,4 kilometrin päässä.
Hieman paapuurin puolella.
Se, jonka näimme viisi minuuttia sitten, on kolmen kilometrin päässä
tyyrpuurissa. - Kuitti. Nousemme ilmaan.
Huomasimme tutkassamme kaksi venettä.
Ne ovat kolmen kilometrin päässä ja tällä hetkellä paikoillaan.
- Onko kansi tyhjä? - On.
Kutsutaan väki sisälle. Sammutamme valot.
Kuitti.
- 2,9 kilometriä suoraan eteenpäin. - Kuitti.
Näen nyt laivan. Luulen, että heillä on verkko.
Kyllä. Siellä on verkko.
Helkkari. Ei voi olla totta!
Kannella taitaa olla isoveltto.
- Pyydämmekö alusta lähtemään? - Luulen niin.
Havaitsimme kohteen lähellä rantaa. Pysäyttäkää se.
Se on poukamassa.
Laivasto lähti perään.
Sammuttakaa moottori!
He heittävät saalista yli laidan.
Pysäyttäkää alus Meksikon laivaston nimissä!
Tämä on käsky! Varokaa!
Se tulee moottorin päälle.
KALIFORNIANLAHDELLA ON KÄYNNISSÄ HYÖKKÄYS
TUHANNET LAITTOMAT KALAVERKOT LUOVAT KUOLEMAN SEINÄMIÄ
PYYTÄÄKSEEN UHANALAISIA ISOVELTTOJA
NIIDEN UIMARAKKO ON KIINALAISEN KEITTIÖN HERKKUA
JA SILLÄ USKOTAAN OLEVAN TERVEYSVAIKUTUKSIA
VAIKKEI TERVEYSVAIKUTUKSISTA OLE TODISTEITA,
USKOMUS ON TEHNYT SIITÄ KULTAA KALLIIMPAA
JA LUONUT MILJOONIEN MUSTAN PÖRSSIN
JOKA TUHOAA MUUN MERIELÄMÄN
KALIFORNIANLAHTI ON MAAILMAN PIENIMMÄN VALAAN AINOA TURVAPAIKKA
KALIFORNIANPYÖRIÄISEN. NIITÄ ON ENÄÄ ALLE KOLMEKYMMENTÄ
VARJOJEN MERI
Televisa esittää...
Olemme kaikki kuulleet kalifornianpyöriäisestä
ja isovelton, merten kokaiinin, laittomasta kalastuksesta.
Haluttua siinä on isovelton uimarakko.
Isovelton kalastus on laitonta,
koska verkot tappavat myös kalifornianpyöriäisiä.
Ongelma on monimutkaisempi kuin uhanalaisen lajin pelastaminen.
Mukana on järjestäytynyt rikollisuus, korruptio, väkivalta
ja poliittiset konfliktit. Käynnissä on suuri pelastusyritys.
Se on sääli. Enemmänkin kuin sääli.
En osaa sanoa sitä englanniksi. Hirveä pyhäinhäväistys.
Häpeällistä.
Annamme lajin kuolla sukupuuttoon Meksikossa.
Poissa ikiajoiksi.
CARLOS LORET DE MOLA TUTKIVA TOIMITTAJA
Olen ollut poissa lasteni luota monen asian takia.
Olen raportoinut sodista, huumeparoneista, katastrofeista.
Nyt lähden kalifornianpyöriäisen vuoksi.
Pieni eläin saa heidän huomionsa.
Teemme juttua kalifornian- pyöriäisestä ja isoveltosta.
Päästäkää läpi.
Olisi hienoa tarjota kaunis, onnellisesti päättyvä tarina.
En tiedä, onnistuuko se.
Tässä on 22 isovelton uimarakkoa.
Yksi henkilö kuljetti niitä auton takaluukussa
San Felipestä Mexicaliin.
Mies kuljetti isovelton uimarakkoja tässä laukussa,
kun hänet napattiin kiinni ja sitten vapautettiin.
Häntä ei pidätetty, vaan vapautettiin.
Mies vetosi oikeuteensa vaieta.
Emme siis tiedä, miltä järjestöltä nämä ovat peräisin.
Emme tiedä, kenen piti kuljettaa paketti Kiinaan.
22 isovelton uimarakkoa.
Katsokaa tuota. Se on valtava.
Tässä se on.
Tässä on syy siihen, miksi kalifornianpyöriäiset kuolevat.
Tämän takia monet lajit Kalifornianlahdella
ovat vaarassa.
Tämä pyörittää koko operaatiota,
joka ulottuu San Felipen pikkukaupungista
aina valtavaan Kiinaan asti. Tämä on teurastusta.
Haluan selvittää, kuka tästä hyötyy.
Miten 4500 dollarin hinta nousee Kiinaan mennessä 70000 dollariin?
Mukana on paljon rahaa.
Kuka on isovelttojen El Chapo?
TIJUANA BAJA CALIFORNIA, MEKSIKO
ANDREA CROSTA, TOIMINNANJOHTAJA EARTH LEAGUE INTERNATIONAL (ELI)
Tiimillämme ELI: ssä on monia sotia käytävänä ympäri maailman.
Meistä on tärkeää olla nyt mukana tässä sodassa,
koska se on symbolinen.
Laji kuolee sukupuuttoon silmiemme alla
taloudellisen hyödyn ja ahneuden vuoksi.
Tällaista planeetalle tapahtuu.
- Terve, kaveri. Kiva nähdä taas. - Mukava nähdä sinua.
Lähdetään matkaan. Autoni on täällä.
Pari vuotta sitten aloin kerätä ainutlaatuista tiimiä ihmisistä,
jotka vielä eilen
jahtasivat bin Ladenia, El Chapoa ja Venäjän ja Italian mafiaa.
Nyt he taistelevat planeetan puolesta.
Yksi tietolähteistä kertoi,
että Tijuanan ja Mexicalin kiinalaisyhteisöillä
on yhteyksiä Sinaloan kartelliin.
Se pyörittää täällä kauppaa.
Kun asiaa tarkastelee ulkopuolelta,
sitä luulee ympäristöasiaksi.
Mitä syvemmälle kaivautuu,
sitä selvemmäksi rikollisuuden osallisuus ongelmassa käy.
Kun mukana ovat kiinalaiset salakuljettajat ja huumekartellit,
tarvitaan paljon enemmän kuin pelkkä suojelusuunnitelma.
Paljon enemmän. Ja sen vuoksi me olemme täällä.
190 KM ETELÄÄN YHDYSVALTAIN RAJALTA
Yllätyin, kun aloimme työstää ongelmaa,
ettei kukaan tutkinut kiinalaisia.
Meille on tärkeää löytää se tarkka paikka,
jossa kiinalaiset salakuljettajat tapaavat meksikolaiset kauppiaat.
Haluavatko he toimia näin? Selvä.
Toivomme, että saamme tiedon kahdelta paikalliselta mieheltä.
Heillä on hyvät verkostot, ja he tietävät, ketkä peliä pelaavat.
- Mukava tavata. - Kiitos samoin.
Minun on tarkkailtava selustaani.
Hallitus ei näitä tyyppejä pysäytä.
Meidän pitää suojella omaamme.
Jos kertoisimme kaiken, mitä täällä tapahtuu,
yksikään turisti ei tulisi San Felipeen.
Ne tappavat kaiken, myös pyöriäiset.
Tyypit ovat raskaasti aseistautuneita.
Jos heistä puhuu viranomaisille, he uhkailevat koko perhettä.
Heillä on jemmassa konetuliaseita ja uskomattomat määrät patruunoita.
Puoli miljoonaa patruunaa kaupungissa.
Kaupungissa olevat aseet riittäisivät tappamaan kaikki.
Tiedättekö, onko kiinalaisiin yhteyksiä
Tijuanasta ja Mexicalista? - On.
Katkos on siinä, ja se pitää löytää.
On eräs meksikolainen mies. Vain yksi.
- Vain yksi ihminenkö? - Niin.
- Kuka? - Oscar Parra.
- Miten hän pääsi asemaan? - Maksoi rahalla.
Tappoi yhden tyypin ja hallitsee nyt jengejä.
Kaikkien pitää myydä hänelle. Niin hän sai kruunun.
Hän on se, joka maksaa...
Ilmeisesti Oscar Parra on mies, joka asioi kiinalaisten kanssa.
Emme tiedä, kuka käy paikan päällä ostamassa Oscar Parralta.
Pitää tarkastella koko jakeluketjua,
jos haluaa ymmärtää ongelman.
Pitää kulkea ongelman alkulähteelle.
Sen lähtöpisteeseen San Felipeen.
SAN FELIPE BAJA CALIFORNIA, MEKSIKO
Täällä kalastetaan isovelttoja, ja kalifornianpyöriäiset elävät täällä.
Täältä isovelton salakuljetus saa alkunsa.
Katso tuota. Delfiini.
Kalifornianlahdella on kilometrikaupalla pystyverkkoja,
jotka tuhoavat yhtä maailman kauneimmista paikoista.
Jacques Cousteau sanoi: "Tämä on planeetan akvaario."
Se on niin täynnä elämää.
Sotaa ei käydä vain kalifornianpyöriäisen puolesta.
Haaste piilee tässä:
jos emme pelasta pyöriäistä, menetämme Kalifornianlahden.
Menetämme planeetan akvaarion.
Mietin usein viimeistä kalifornianpyöriäistä.
Sitä hetkeä, kun niitä on enää yksi jäljellä luonnossa.
Se kutsuu toisia kalifornianpyöriäisiä.
Kukaan ei vastaa.
Hallitus julkisti uuden ohjelman kalifornianpyöriäisen suojeluun.
Jäljellä olevat pyöriäiset aiotaan viedä Kalifornianlahdesta
väliaikaisiin turvapaikkoihin,
kunnes laiton isoveltonkalastus on saatu aisoihin.
Valtion johtama projekti kutsuu yhteen asiantuntijoita
Meksikosta ja ympäri maailmaa yhdistämään voimansa.
Tämä on kaikkien aikojen laajin projekti,
jolla merinisäkästä yritetään pelastaa.
Tervetuloa San Felipeen. Olen kontra-amiraali Hector Capetillo.
- Komennan laivaston osastoa. - Hauska tavata. Olen Cynthia Smith.
Minut kutsuttiin eläinlääkärien ja tutkijoiden ryhmään,
joka yrittää auttaa pelastamaan kalifornianpyöriäisen sukupuutolta.
Mikään muu keino ei toimi.
PYÖRIÄISTEN PELASTUSKESKUS SAN FELIPEN RANNIKKO
Lajin taantumisvauhti on kasvanut.
Ensin niitä oli 100, sitten 60, sitten 30 ja nyt alle 30.
Jos pyöriäiset pysyvät meressä, uskomme, että ne kaikki kuolevat.
Valitettavasti tulimme paikalle myöhään, eikä virheisiin ole varaa.
- Käydään vilkaisemassa aitauksia. - Käydään.
Meitä ei ole vielä esitelty. Olen Cynthia Smith. Hauska tavata.
Kalifornianpyöriäinen on arvoitus. Suurin osa ei ole edes nähnyt sitä,
eikä siitä ole vedenalaista kuvaa.
Valmistauduimme tehtävään rakentamalla mereen altaita.
Mietimme sopivaa turvapaikkaa, jossa eläimet voivat kukoistaa.
Kalifornianpyöriäisiä on niin vähän, että niiden löytäminen on vaikeaa.
Suurin osa kalastajista ei ole nähnyt niitä.
Siksi he eivät usko, että niitä on. He pitävät niitä myyttinä.
Että ne ovat pelkkiä aaveita.
Meillä on parhaat tarkkailijat.
Noin 60 tutkijaa, eläinlääkäriä ja biologia
ja oikeat välineet ja alukset.
Yritämme vaikuttaa asioihin.
- Odissea. Saisiko ohjeita? - Ole hyvä ja odota.
November 49, palaisitko meitä kohti?
Kuitti. Palaan takaisin.
Projekti on onnistunut,
jos kalifornianpyöriäiset palaavat luontoon.
Jos ne ovat luonamme vain vähän aikaa ja palaavat sitten kotiin.
Se onnistuu vain, jos Kalifornian- lahti on niille taas turvallinen.
- Mitä kuuluu? - Hyvää. Et näytä yhtä pulskalta.
Televisio ei näytä parhaita puolia.
Hallitus kielsi pystyverkot.
Kalifornianpyöriäiset jäivät loukkuun pystyverkkoihin.
Monet kalastajat menivät konkurssiin.
Kalastajat saivat hyvitystä,
mutta hyvitys ei kuulemma riitä,
eikä se vastaa kalastajien aiempia ansioita.
He keksivät jotain, mitä ei ole. Kalifornianpyöriäisiä ei ole.
Silti kalastuskielto tuli voimaan.
Olemme kalastaneet koko ikämme.
Emme tunne mitään muuta, emmekä saa mitään tukea.
Mitä sanot kuvista, joissa kalifornianpyöriäisiä
on takertuneina verkkoihinne?
Ne ovat valetta. Kalastajista yritetään maalata rikollisia.
Mikään hallitus ei voi estää kalastamasta taas.
Entä jos peräänne pannaan laivasto ja poliisi?
Tulkoon. Yli 500 kalastusalusta ei pysäytetä.
Voin taata sen, että aluksemme palaavat vesille.
Meitä uhkaa sosiaalinen purkaus,
joka voi kääntyä väkivallaksi.
Huumekartellit käyttävät tilannetta hyväkseen.
Kalastajat eivät halua odottaa
ja lähtevät mukaan isovelttokauppaan,
jolloin heistä tulee osa laittomasti kalastavia kartelleja.
San Felipe on aina ollut kotikaupunkini. Vartuin täällä.
Aiemmin täällä oli rauhallista. Täällä ei ollut mitään roistoja.
Touhu meni rumaksi vasta äskettäin.
Kyse on rahasta. Enää ei tarvitse kaupitella huumeita
Mazatlanin ja Kolumbian kautta.
"Merten kokaiini", kuten he sitä kutsuvat,
soveltto, on täällä.
Tänään näemme kalifornianpyöriäisen, ukki.
Toivon, että suvussani kaikki jatkavat toimimista oikein.
Kotonani opetetaan lapsille,
että suojelua kaipaavista eläimistä pidetään huolta.
San Felipessä on kalastajia,
jotka ovat meidän tavoin laillisia ja tekevät töitä valtiolle.
Kukaan meistä ei ole laiton kalastaja.
Törmäsimme matkalla eräisiin ystäviin.
He tietävät, että olemme mukana verkkojen poistoprojektissa,
joten he elehtivät meille.
He tekivät näin.
He ampuivat myös dronea. Elehdin takaisin.
Vaikka asumme naapureina samassa kylässä,
meistä on tullut heidän vihollisiaan.
Tuemme pyöriäisten pelastamista
paikantamalla ja poistamalla isovelttoverkkoja.
Heitä ankkuri, poika. Meidän pitää alkaa naarata.
Anna kymmenen käsivarrenmittaa.
He menettävät tuhansia dollareita, kun poistamme heidän verkkonsa.
He suuttuvat kovasti,
mutta teemme vain työtämme. Katsotaan, kuka luovuttaa ensin.
Laittomat kalastajat toivovat, että pelastusprojekti epäonnistuu.
Jos projekti epäonnistuu, mafia tai kartelli vie voiton.
He saavat koko alueen itselleen.
Meille ei jää enää mitään kalastettavaa.
Varo jalkojasi.
Lorenzo, kuuluuko?
Kuuluu. Tässä Lorenzo.
Löysimme jotain. Pudotamme poijun.
Kuitti. Olemme tulossa sinnepäin. Onnittelut.
Kuitti.
SEA SHEPHERDIN ALUS KALIFORNIANPYÖRIÄISEN SUOJELUALUE
Kiitos.
Lähestymme juuri verkkoa. Toivottavasti siinä ei ole eläimiä.
Toivottavasti se on tuore.
Viisi metriä. Saimme poijut.
Vetäkää ja lukitkaa.
Kauheinta on, jos salakalastaja unohtaa verkon ja jättää sen mereen.
Kummitusverkot voivat olla hyvin vaarallisia.
Suoraan alas paapuurissa.
- Verkossa on kilpikonna. - Kuitti. Kilpikonna.
- Elävä vai kuollut? - Kuollut.
Hemmetti.
Nämä kuoleman seinämät tappavat täällä kaiken.
Jos annamme tunteiden tulla tielle, peli on pelattu.
On pakko pitää ajatukset kirkkaina, vaikka raatoja tulisi paljon.
Haluamme verkot pois merestä.
Nyt taktiikkanamme on nostaa ne ylös.
Jotkut sanovat, ettei yksi ihminen mitään mahda,
mutta katsokaa, mitä olemme tehneet.
Olemme pelastaneet valaita, delfiinejä, merileijonia, rauskuja.
Täällä 30 ihmistä voi pelastaa tuhansia henkiä.
Varovasti!
- Isoveltto nousee. - Kuollutko?
- Kuollut. - Isoveltto nousee kannelle.
Kiitos.
Uimarakko on vahingoittumaton. Se voidaan edelleen myydä.
Kun löydämme verkosta isovelton, avaamme kalan
ja otamme arvostetun uimarakon ja tuhoamme sen.
Salakalastaja saisi tästä noin 5000 dollaria.
Mustassa pörssissä hinta voi nousta jopa 100000 dollariin.
Jose!
Huomio, paapuurin puolelta lähestyy kalastusvene.
Puolustusvoimat suojelevat meitä kellon ympäri.
Salakalastajat menettävät niin paljon rahaa,
että he ovat valmiita käyttämään kaikkia keinoja.
Neljä henkilöä kalastusveneessä ilman vapoja.
He eivät voisi selvemmäksi tehdä, että ovat menossa verkolle.
Seuraamme, mihin vene menee.
SAN FELIPEN LAITAMILLA
Ulkopuolisen on lähes mahdotonta soluttautua isovelttokartelliin.
Välillä löytyy yksi ihminen, joka on valmis puhumaan.
LAITON KALASTAJA "JT" ISOVELTTOKARTELLI
TULKKI
Kun rahaa tienaa, pian sen jo menettää.
Kun meksikolaiset poliisit saavat tietää,
että joku on tienannut 40000 dollaria,
he tulevat kotiin ja ottavat 30000 dollaria itselleen.
Montako verkkoa sinulla on nyt vesillä?
Ei yhtään. Ne kaikki vietiin.
Tekeekö Sea Shepherd työstäsi vaikeaa?
- Tekee. Se vei 18 verkkoani. - Se on iso menetys.
- Yhteensä 54000 dollarin arvosta. - Se on iso summa.
Kuka kaikki verkot maksaa? Hän ei pysty maksamaan niitä itse.
Verkkoja on satojen tuhansien dollarien arvosta. Kuka ne maksaa?
Kuka maksaa? Kuinka maksat verkot?
- Joku lainaa rahat. - Rahat saa lainaksi joltakulta.
Rahat ovat siis laina.
Nyt kiinnostaa, että jos hän menetti 56000 dollarin verkot,
onko hän edelleen velkaa? - Tietenkin.
Keitä ne ihmiset ovat? Tietääkö hän?
Onko ostaja meksikolainen vai kiinalainen?
Meksikolainen siis.
Kaikki puhuvat Oscar Parrasta.
Miten toiminta on paisunut...
Hän on mafia.
Niin hän hoitaa liiketoimiaan. Monet ovat paljon velkaa hänelle.
Ymmärrätkö? Niin se toimii.
- Käydään tilanne läpi. - Meillä on lista.
Lista on Oscar Parran takavarikoidusta lehtiöstä.
Niin. Hän on päätekijä isovelton salakuljetuksessa San Felipessä.
Listassa on kalastajien nimiä.
Ja tässä näkyy,
paljonko uimarakko painoi.
Tässä on Oscar Parra.
Tässä on Oscar Parran pidätetty veli.
He saivat hänen passinsa.
Hänellä oli kiinniotettaessa dollareita, aseita ja huumeita.
Ja reppu täynnä uimarakkoja.
Hänen veljensä pidätettiin, osoite tiedetään,
ja kaikki tuntevat hänet. Miksei häntä pidätetty?
Katsotaan, mitä laivasto sanoo Oscar Parrasta.
Minulle sanottiin San Felipessä heti,
että hän tuntee kaikkien autot.
Hän tietää rekisterinumeron, miehistön koon
ja sen, miksi siellä ollaan. Kaiken.
Kukaan ei uskalla lausua hänen nimeään ääneen.
Sama koskee isovelttoa.
On helpompi puhua kokaiinista kuin isoveltoista.
LAIVASTON TUKIKOHTA BAJA CALIFORNIA, MEKSIKO
Haluamme haastatella korkea-arvoisinta tutkintavastaavaa
ja tietää, miksei häntä ole otettu kiinni.
Tässä on Ana-Lucia Hernandez, kollega ja toimittaja.
Amiraali Romel Ledezma on vastuussa alueen lainvalvonnasta.
Liittovaltion poliisi, armeija, laivasto...
Kaikki eri Meksikon lainvalvojat
kokoontuvat yhteen ja noudattavat amiraali Ledezman päätöksiä.
Kuka on isovelttokaupan pomo?
Mukana on sukuja, kuten Aispuron klaani.
Onko nimi Oscar Parra Aispuro tuttu?
On, hän on sukua...
Hän kuuluu alueen tunnettuihin henkilöihin.
- Onko hän pomo? - En pysty vahvistamaan sitä.
Hän kuuluu yhteisön tunnettuihin ihmisiin.
Näen, että teillä on kaavio järjestöstä.
Kaikki on kartoitettu.
Jos tiedätte, kuka hän on, miksei häntä pidätetty?
Toistan, että on olemassa yleisestä turvallisuudesta vastaavia tahoja.
Korruptiota.
On mahdotonta, että tällaista tapahtuisi, eikä kukaan tietäisi.
On mahdollista, että jotkut viranomaiset
kääntävät katseensa.
Sellainen on vähentynyt paljon.
- Mitä se tarkoittaa? - Se on vähentymässä.
Eivätkö viranomaiset ole saamattomia?
- Eivät lainkaan. - Jahtaatteko häntä?
Jahtaamme heitä kaikkia. Kaikkia rikollisia.
Oletteko lähellä tätä yksilöä?
Haluan painostaa viranomaisia ja saada asioita tapahtumaan.
Toimittajana en voi muuta, mutta sekin on paljon.
Jos tapaan amiraalin, poliisipäällikön tai ministerin
ja kyselen asioista, he tietävät, että tarkkailemme.
Jos he tekevät lupauksen, siitä on parasta pitää kiinni.
SAN FELIPEN KALASATAMA
Haluamme ymmärtää, miten kartellit toimivat,
missä tekijät rantautuvat ja mistä salakuljetus alkaa.
Eräs järjestö on toiminut täällä vuosia
ja suojellut kalifornianpyöriäisiä
poistamalla verkkoja. Se on Sea Shepherd.
Hei, Carolina. Mitä kuuluu? Kiva nähdä.
Tervetuloa. Alus on täällä.
SEA SHEPHERDIN ALUS, KELLO 2.00 SAN FELIPESTÄ POHJOISEEN
Suuntaamme pohjoiseen, koska siellä on tällä hetkellä eniten toimintaa.
Sammutamme valot.
Yövalot pois.
Mitä pohjoisemmaksi mennään, sitä rohkeampia salakalastajat ovat.
San Felipen salakalastajat ovat varovaisia,
mutta Santa Claran salakalastajat ampuivat meitä kohti.
Olimme silloin pohjoisessa.
Niin on käynyt nyt viisi kertaa. He etenivät pohjoiseen.
Otetaan drone valmiiksi.
On vaikuttavaa nähdä, miten Sea Shepherd toimii.
Sen aseena on kameradrone. Se on sen ainoa ase.
Varokaa.
Minne olen menossa?
Ensimmäisenä on kohde numero kolme. Se on kello puoli kahdessatoista.
Selvä.
Tässä näkyy kaksi kalastusvenettä. Kauempana on kuusi lisää.
Niitä näyttää olevan yhdeksän kymmenen
kolmen kilometrin matkalla.
Olen melko varma, että siellä nostettiin verkkoa.
Lennän hieman lähemmäksi katsomaan.
Joo. Nämä tyypit nostavat verkkoa.
No niin, he huomasivat meidät.
Teemme tätä joka yö. Havaitsemme kohteen, lennämme dronella
katsomaan, onko verkkoa. Hätistämme kalastajat pois ja haemme verkon.
Nyt toivomme, että he jättävät verkon. Kas niin.
He katkaisivat verkon ja lähtevät.
- Tiedossa on tarkka sijainti. - Mahtavaa. Käydään naaraamassa.
Näkyykö muita?
Vene taisi kääntyä meitä kohti, Jack.
Kuinka kaukana se on? Yrittävätkö he pelotella?
Vene näyttää tulevan tosi lähelle.
Selvä. Varmistan, ettei mukana ole aseita.
Jos ei ole, olemme paapuurin puolella.
Inhoan, kun ne tekevät tällaista.
Vene on tulossa esittäytymään.
Kerro, jos haluat, että sytytän valon. He tietävät meistä.
Missä vene on? Osaatko kertoa?
Sieltä se tulee.
Vene lähestyy perää noin 40 metrin päässä.
Mitä ne tekevät?
Ne ovat 20-30 metrin päässä perässä. Ne tulevat taas.
Ne yrittävät pelotella.
- Kuuleeko laivasto? - Täällä Durango.
Kalastusvene kiertelee meitä.
Kuitti. Ryhdymme heti toimiin.
Vahvistan välikohtauksen koordinaatit.
31 astetta, 24 minuuttia ja kuusi sekuntia pohjoista leveyttä.
Lähestymme kohdetta.
Laivasto on tulossa, mutta emme tiedä milloin.
Vene on todella lähellä. Se kiertää paapuuriin ja keulan ympäri.
Tuo drone alas ja miehistö sisälle.
Voin pitää dronen ilmassa, jos nousen yläkannelle ohjaamaan.
Hyvä suunnitelma.
Menkää te muut sisälle, ettei teitä ammuta.
Tiedämmekö, kuinka kaukana laivasto on?
Suoraan edessä.
Laivasto on veneen perässä.
Ohitetaan niin läheltä, että aalto pysäyttää veneen.
Vene yrittää paeta matalikolle.
Varokaa! Iso aalto. Vene pyrkii matalikolle.
Keskeyttäkää. On liian matalaa.
Tästä alkaa Santa Claran lahti.
Laivasto keskeytti jahdin. Vene suuntaa kohti Santa Claraa.
En usko, että näemme tämän jahdin jälkeen salakalastajia tänä yönä.
- He tekevät yhteistyötä. - Ja ilmoittavat radiolla.
Taatusti. Tämä on järjestäytynyttä rikollisuutta.
Ihan kuin kokaiinissakin.
- Seis. Se on elossa! - Löytyykö puukkoa, Freddy?
Nostetaan kala partaan yli.
Isoveltto nousee kannelle.
Isovelton kalastukseen suunniteltu verkko
tappaa vahingossa myös kalifornianpyöriäisiä.
Kaikki näkemäni kuolleet pyöriäiset ovat kuolleet verkkoon.
Onnistui.
Jatkamme taistelua täällä.
Nostamme verkkoja ja irrotamme eläimiä.
Taistelemme jokaisesta elämästä, emmekä aio lopettaa.
Jokainen eläin täällä on tärkeä -
kaikkien muiden merieläinten kannalta.
Katsokaa noita kavereita!
Kaikki liittyy yhteen.
Ihan mahtavaa!
Siinä ne ovat.
Emme ole mikään virus, joka tappaa isäntänsä.
Antaisinko kokonaisen valtameren kuolla ahneuden takia?
Pitäisikö sellainen sulattaa? Sitä on mahdoton hyväksyä.
Ihmisinä sitä ei pidä hyväksyä. Jos niin käy, saamme hävetä.
SANTA CLARAN LAHTI SONORA, MEKSIKO
110 KM ETELÄÄN YHDYSVALTAIN RAJALTA
Neljä autollista liittovaltion poliiseja.
Mielenkiintoista. San Felipessä näkee vain yhden kerrallaan.
Täällä neljä autoa ajaa yhdessä.
- Kaikki tuijottavat meitä. - Katsokaa keltaista Hummeria.
Kenellä täällä on varaa tuollaiseen? Se on todella kallis auto.
Niin. Ei rekisterikilpiä.
Juuri tuollaisen näimme viime yönä Sea Shepherdiltä.
Santa Clara on isovelttokartellin sydämessä.
Täällä on outo tunnelma.
Otetaanko oikealla venettä trailerista?
- Sillä taidetaan lähteä vesille. - Nyt näemme, miten he toimivat.
Vasemmalla on poliiseja.
Siellä on merijalkaväen väkeä. Vene on heidän näkyvissään.
Takanamme on kaksi sotilasajoneuvoa.
Teoriassa he kai partioivat ja vahtivat kalastusveneitä.
Muuta syytä ei voi olla, mutta tämän touhun pitäisi olla laitonta.
Tässä näkyy, kun veteen viedään toista venettä.
Näemme omin silmin laittomia kalastusveneitä.
Eilinen vene pakeni tänne kuin salakalastajien turvasatamaan,
mutta paikka on täynnä poliiseja ja sotilaita.
En ymmärrä, mitä he tekevät täällä.
Tämä koko homma haiskahtaa.
KALASTUSOSUUSKUNTA SANTA CARLA
Katsokaa, miten kauan autot ovat seisseet.
- Ette selvästi käytä välineitänne. - Meillä ei ole töitä.
Totta kai tämä tekee vahinkoa.
Laiton toiminta tekee vahinkoa laillista toimintaa harjoittaville.
Sitä hallitus
on tullut tänne tutkimaan.
Kukaan ei ole sanonut: "Hei, laivasto pysäytti veneen."
En ole koskaan kuullut sellaista.
He vain pyörivät ympäri kaupunkia.
Näittekö sotilaiden tai poliisien tekevän yhteistyötä laittomien...
- Sotilaat saavat maksun. - Oletko nähnyt?
Olen nähnyt, miten he saavat maksun.
- Näit sen. - Olen nähnyt sellaista.
On iso ongelma, jos viranomaiset toimivat näin.
Tämä mafia on viranomaisten syytä.
Se on hallituksen mafia.
Laittomat kalastajat
tekevät yhteistyötä kiinalaisten salakuljettajien kanssa.
Oletteko nähneet kiinalaisia salakuljettajia?
On sellaista nähty.
Joudun vielä pulaan näiden sanomisteni takia.
Mutta puhun totta.
Joku katselee meitä. Tuolla.
Tiedättekö, kenen tuo drone on?
Ai drone? Heillä on droneja, koska...
- Kenellä? - En tiedä.
- Sotilailla? Poliisilla? - Ei.
- Kalastajilla? - Ei.
Kun kaltaistanne väkeä tulee tänne, he kuvaavat.
- Ketkä he? - Ihmiset kaupungista.
Ymmärrän kyllä.
Kaupungissa on kalastajia, jotka noudattavat sääntöjä,
ja niitä, jotka eivät noudata. Tilanne on yhä vaarallisempi.
Kuuluuko drone heille?
En ole varma. En oikeasti tiedä.
Outoa. Lähdetään pois täältä.
Jos pelastamme kalifornianpyöriäisen ja saamme sille huomiota
voimme näyttää ihmisille, että eläin on katoamassa maailmasta
hmisten toimien vuoksi. Emme voi jatkaa planeetan tappamista.
Meidän pitää muuttaa toimintatapojamme.
Ei vain kalifornianpyöriäisen vaan kaikkien lahden eläinten vuoksi.
Pitää joka tapauksessa mennä tuonnepäin...
Noillakaan ihmisillä ei ole aseita.
- Voi ollakin. - Matt, nappaan kiikarisi.
- Uskon, että siellä on aseita. - Onko?
- Ei hidasteta vauhtia. - Siniseen pukeutuneella on ase.
- Ovatko he sotilaita vai siviilejä? - Näyttävät sotilailta.
Ei, kun hetkinen. Eivät näytäkään.
Täällä on pahoja ihmisiä, jotka eivät halua, että onnistumme.
Tämä on todellista, ja tilanne on vaarallinen.
Meidän pitää toivoa, että onnistumme,
koska onnellista loppua ei tule, jos emme yritä.
Wonderlust, alatte olla lähellä sumuseinämää.
Eteneminen voi olla vaikeaa, jos liikutte vielä lähemmäs sitä.
Tein havainnon aivan keulamme lähellä.
Wonderlust, mekin näimme jotakin
täältä katsottuna öljyläikän
ja sumuseinämän välissä.
- Oliko se kalifornianpyöriäinen? - Emme ole varmoja.
Vaikuttaa pyöriäiselle sopivalta käytökseltä.
Teimme havainnon.
- Kuinka kaukana? - 60 metrin päässä.
Katsomme nyt siihen suuntaan noin 1,5 kilometrin päähän.
- Mikä tuolla on? Näettekö nuo? - Näemme.
Näen kalifornianpyöriäisen.
Jään verkon kanssa, jos saamme eläimen kiinni.
Laskekaa verkko nyt.
Se on tuossa. Tuossa.
Estäkää pako tuolta.
Se liikkuu oikeaan suuntaan kohti verkkoa.
- 25 metrin päässä verkosta. - Verkko on laskettu!
Se menee suoraan kohti verkkoa.
Jatka vain. Vielä vähän.
Tässä on hyvä.
Katsotaan, näkyykö eläintä.
Nämä ovat hienostuneita eläimiä. Ne ratkaisevat ongelmia.
"Tuolla ja tuolla on verkko. En halua verkkoon, vaan pakoon."
Eläin mietti hetken, arvioi tilanteen ja peittosi verkon.
Se ui sen ali. Ihan uskomatonta.
Näissä eläimissä on jotain ainutlaatuista.
Vaikeinta on se, jos ne eivät ota huolenpitoamme vastaan.
Jotkut lajit eivät siedä sitä, ja ne pitää palauttaa luontoon.
Silloin pitää valita mahdollinen kuolema meidän hoivissamme
tai varma kuolema meressä.
Mitä siinä tekee? Miten sellaista voi päättää?
Viranomaiset kertoivat juuri, että kartellinpäätä Oscar Parraa
syytetään sotilaan tappamisesta.
Tilanne on pahempi kuin koskaan.
Hei, Meme. Mitä kuuluu? Haluan näyttää yhden jutun.
- Tämähän on turvakameran kuvaa. - Niin, kadulta San Felipestä.
Nuo kaksi miestä ovat sotilaita siviilivaatteissa.
Heidän autonsa hajosi.
He pyysivät apua, ja autossa on oletettavasti Oscar Parra.
- Ajoiko hän? - Ajoi.
Sitten hän nousi autosta.
Syyttäjän mukaan hän veti esiin AK-47-rynnäkkökiväärin.
Tässä näkyy väläys.
Näkyy, miten sotilas kaatuu.
Vahvaa materiaalia.
Tämä on syyttäjänviraston vahvistama.
Niin. Se aloitti tutkinnan.
He antoivat pidätysmääräyksen henkirikoksesta.
- Onko tämä pidätysmääräys? - On.
Rikollisjärjestön väitetty johtaja näkyy videolla tappamassa sotilasta.
Tilanne on pahentumaan päin.
Tässä on Ana-Lucia Hernandezin erikoisraportti.
Järjestäytyneen rikollisuuden verkosto saa alkunsa Meksikosta
ja jatkuu Kiinaan asti.
Viranomaiset vahvistivat, että isovelttokauppaa pyörittää kartelli,
jota johtaa Oscar Parra perheineen.
Lähetyksen jälkeen alueella syntyi valtava kohu.
Sain tappouhkauksia. Useita tappouhkauksia.
Laittomat kalastajat, hallitus... Osuimme arkaan paikkaan.
Eli olemme oikealla polulla.
MEXICALI BAJA CALIFORNIA, MEKSIKO
- Minulle tulee myös piilokamera. - Hän on paikalla.
- Ollaan nopeita ja lähdetään. - Hän sanoi 10 minuuttia.
Oscar Parra on pelkkä työkalu.
Kiinalaiset salakuljettajat tarvitsevat Parran kaltaisia.
Värväsimme meksikolaisia, jotka ovat yhteydessä kiinalaisiin.
Tavoitteemme on hankkia mahdollisimman paljon tietoa
ja palata ehjänä.
Olemme tavanneet jo monta kertaa, ja nyt hänen pitää alkaa kertoa.
Olemme olleet puheissa kuukausitolkulla.
Hoidetaan homma loppuun.
Entä jos hän tarkastaa meidät ja haluaa katsoa paidan alle?
Tehkää siitä loppu kovakouraisesti ja sanokaa:
"Jos haluat lähteä, diili perutaan. Meidän pitää luottaa sinuun."
Pedro on San Felipestä. Hän on itsekin roisto.
Hän on puuhannut isovelttojen kanssa kauan ja tehnyt muitakin rikoksia.
Nämä ihmiset eivät auta hyvästä sydämestään,
vaan he haluavat rahaa.
Ole varovainen. He tulevat.
Hän nousi kyytiin.
Anteeksi, että olen myöhässä.
Jatka tätä tietä ja käänny yliopiston kohdalla oikealle.
He lähtivät juuri liikkeelle. Voimme seurata heitä.
- Eikö Parra ole San Felipessä? - On Parra San Felipessä.
- Niinkö? - Se on turvallisin paikka hänelle.
- Hänhän tappoi juuri sotilaan. - Niin, hänen päästään on palkkio.
Hän lahjoo kaikki viranomaiset San Felipessä.
- Pitääkö hän matalaa profiilia? - Ei. Hän on vihainen.
Hyvin vihainen Loret de Molalle.
- Sille toimittajalleko? - Niin.
Viha on henkilökohtaista. Erittäin henkilökohtaista.
Parran leivissä on paljon ihmisiä.
He hallitsevat tarkastuspisteitä, eivätkä tarkasta autoa.
He ovat suoraan tekemisissä kiinalaisen kanssa.
Menemme ravintolaan, jonka omistaja on hänen veljensä.
Ravintola on tässä.
- Mikä sen miehen nimi on? - David Lee.
- Lee? - Lee. Niin.
- Soitatko hänelle? - Soitan.
- Hei. Kuka siellä? - David.
Toin sinulle kalaa San Felipestä.
- Haluatko ostaa? - Millaista?
Erilaisia. Oletko ravintolalla?
- Olen. - Olen siellä puolessa tunnissa.
Eikö ole outoa, että puhuit kalasta?
- Ei. - Olisit sanonut jotain muuta.
Niinpä niin. Olen hyvin älykäs.
Olette ravintolan edessä.
Näyttääkseen, että soitti oikeaan numeroon...
- Soittiko hän omistajalle? - Soitti.
- Onko teillä tyypin nimi? - On. Lee. David Lee.
Selvä. Mielenkiintoista. Tämä on erittäin hyvää tietoa.
Nyt meidän pitää yrittää yhdistää David isovelton salakuljetukseen.
Aasialaiset tiimimme ottavat joko yhteyttä suoraan Davidiin
tai etsivät ihmisiä, jotka tekevät yhteistyötä hänen kanssaan.
Tarvitsemme kuitenkin todisteita, jotka pitävät oikeudessa.
- Hei. - Mitä kuuluu?
- Hyvää. Entä sinulle? - Hyvää.
Vilkaise sähköpostia, jonka juuri lähetin sinulle.
En kerro puhelimessa, keneltä sen sain, mutta sain sen juuri.
- Se on järjestökaavio. - Aivan.
Se, joka amiraalilla oli haastattelussa.
Muistatko, että kysyimme häneltä Oscar Parrasta?
Keskellä on Oscar Parra Aispuro.
Hänet on merkitty päätekijäksi. "El Patron".
Siirrytään sitten ministeriön poliisiin.
Hänellä on komennossaan ministeriön ja kunnan poliiseja.
Kymmenen kunnan poliisia.
Ei ihme, ettei kukaan pidätä häntä.
Oscar Parra lahjoo poliisit. Korruptio jatkuu,
eikä kukaan tee asialle mitään.
Olemme tottuneet tähän.
Tottuneet kuuntelemaan lupauksia, joita ei koskaan pidetä,
ja näkemään viranomaiset heikkoina
järjestäytynyttä rikollisuutta vastaan.
Ihan kuin kaikki olisi pysäytetty.
Mitä he odottavat? Kello käy. Jos mitään ei tehdä,
kalifornianpyöriäinen kohtaa loppunsa tänä vuonna.
Näimme uutiset. Oscar Parra tappoi sotilaan.
Emme halua pulaan hänen kanssaan.
Emme halua häntä myöskään vastaamme.
Kun hän tekee töitä, emme sekaannu.
Jos jatkamme verkkojen nostamista, joudumme pahaan pulaan.
- Sitten tulee ongelmia. - Meidän pitää häipyä.
Ne, jotka todella kärsivät, ovat kaltaisiamme laillisia kalastajia.
Miten me nyt itsemme elätämme? Emme voi vain luovuttaa.
Päätimme ajaa 200 kilometriä etelään ja kalastaa laillisesti.
Tiedämme, että tämä hullutus jatkuu.
Emme tiedä, annetaanko meidän enää koskaan kalastaa laillisesti.
Eivät kaikki ihmiset San Felipessä ole hirviöitä.
Hallituksen pitää antaa vaihtoehtoja.
Sen pitää kuunnella meitä.
Pastelliahvenia. Ne ovat vain aika pieniä.
Heitetään takaisin.
Haluamme olla niitä, jotka auttoivat pelastamaan kalifornianpyöriäisen.
Mutta mekin tarvitsemme apua.
PELASTUSOPERAATIO SAN FELIPESTÄ POHJOISEEN
- Kurssi on nyt 097. 097, loppu. - Kuitti. Kiitos.
Tässä Wonderlust. Teimme mahdollisen havainnon.
Kun kuulimme sanat, näimme pyöriäisen.
Veneessä on hermostunut tunnelma,
ja olemme innoissamme mahdollisesta onnistumisesta
ja kauhuissamme mahdollisesta epäonnistumisesta.
- Montako eläintä? - Kaksi tai kolme.
Kello kahdeksassa Wonderlustista.
- 400 metriä, kello kahdeksassa. - Meidän ja Wonderlustin välissä.
- Laskekaa verkko. - Laskekaa verkko.
- Verkko on laskettu. - 100 metriä Extenderin edellä.
Tuonnepäin. Tuonnepäin.
Se menee oikealle verkkoa kohti.
Käänny, käänny, käänny! Sulje tie. Mene tuonne päin!
- Verkko on tuossa! - Olette oikeassa paikassa.
Ne menevät suoraan kohti verkkoa. Hiljennä vauhtia.
- Ne saattavat olla verkossa. - Ne ovat verkossa.
- Mitä? - Ne ovat verkossa suoraan edessä!
Rauhoittukaa. Ne ovat kunnossa.
Meillä on yksi koukku.
- Ovatko kaikki kunnossa? - Saimme pyöriäisen. Se on kunnossa.
- Mainiota. - En voi uskoa tätä.
- Onko kaikki kunnossa? - Hampaat ovat puhjenneet. Naaras.
Halusin ilmoittaa, että kaikki hyvin.
Pyöriäinen on melko rauhallinen.
Hengitys on hieman tasaantunut.
Se on välillä hieman ärhäkkä, mikä on hyvä. Kaikki hyvin.
Kyseessä on naaras. Ihana, aikuinen naaras.
Kauniimpaa ei voi ollakaan.
Hei, Lorenzo. Tarkistin juuri. Naaras ei vaikuta olevan tiineenä.
Kohtu on laajentunut, joten tarkistan vielä.
- En tiedä, onko se tarpeen. - Hyvä. Voimme lähteä.
- Pidämme siis sen. - Pidämme ja viemme El Nietoon.
Pidämme sen ja viemme El Nietoon.
Ilmassa on valtavasti innostusta ja ahdistusta.
Paljon yhteen kietoutuneita tunteita.
Kukaan ei ole ennen pitänyt elävää kalifornianpyöriäistä.
Ihminen kuuntelee ensimmäistä kertaa kalifornianpyöriäisen sydäntä.
Tapahtuu paljon kaikkea ensimmäistä kertaa.
Mahtavaa. Rauhallisesti.
Ei mitään hätää. Hyvä.
Päästetään se irti.
Sen pitää tutustua rajoihinsa, joten antakaa sen tutkia.
Kun se osuu laitaan, työntäkää sitä varovasti kauemmas.
Se näyttää hyvältä. Pärjäät kyllä.
Näimme, kuinka se oppi kääntymään ja liikkumaan altaassa.
Se oli rohkaisevaa. Saatoimme ryhtyä miettimään,
milloin alamme tarjota sille elävää kalaa.
Kuka lähtee muutamaksi tunniksi nukkumaan ja palaa sitten vahtiin?
Sitten tilanne alkoi muuttua.
Se ei ole vetänyt henkeä.
Milloin se veti viimeksi henkeä?
Lyökö sydän? Tarkista, lyökö sydän.
Sen tila on epävakaa. Meidän pitää vapauttaa se.
Käy hakemassa lisää ihmisiä. Ottakaa se kiinni.
Mennään. Meidän pitää olla nopeita.
Pärjäätkö, Grant? Varmistakaa, että se hengittää.
Minnepäin?
- Yksi, kaksi, kolme. - Yksi, kaksi, kolme. Päästetään.
Mene vain, tyttöseni.
Se alkaa tulla takaisin.
Se tulee takaisin. Ollaan valmiita. Mennään takaisin.
Olkaa varovaisia.
- Hengittääkö se? Kuulen hengityksen. - Kuulin äsken.
- Se on poissa. - Eikä ole. Elvytetään.
Kuulen sykkeen. Älä luovuta, kultaseni.
Hyvä tyttö. Vedä henkeä. Pystyt siihen.
Hengitä. Nostetaan se ylös.
Työntäkää alapuolelta. Voi sinua...
Antakaa hengitysputki ja happipullo.
Joku muu... Francis ja Jake, hoitakaa lääkkeet. Minä intuboin.
Pitäkää sitä pystyasennossa. Pysy tässä. Pidä sitä aloillaan.
Tuokaa minulle happipullo. Sinnittele nyt, kultaseni.
Ole kiltti ja elä.
Palaa luokseni.
- Hengitä nyt, pikkuinen. - Miltä sydän näyttää?
Ei sykettä. Ei.
- Se on kuollut. - Odottakaa.
- Eikö sydän lyö? - Ei. Ei sykettä.
Voi luoja.
Kalifornianpyöriäisen pelastusprojekti on keskeytetty.
Lajia ei voinut pitää vankeudessa.
Pyöriäinen kuoli pian pelastamisensa jälkeen.
Kaikki pyöriäisten vangitsemisyritykset keskeytetään,
mutta sen suojelu jatkuu edelleen.
Muistan, kun Grant sanoi, ettei pyöriäinen ole kunnossa.
Se oli raskas hetki.
Heti, kun hän nosti katseensa ja sanoi sen,
tajusin, että aika oli tullut.
Meidän piti valmistautua vapauttamaan eläin.
Toivoin kovasti, että se riittäisi.
Että meren näkeminen auttaisi pyöriäistä tulemaan kuntoon.
Että se voisi vielä toipua.
Sitten pyöriäinen ui takaisin, eikä se enää hengittänyt.
Sydämeni on aivan murskana.
Ei vain pyöriäisen ja tiimin vuoksi,
vaan koko lajin vuoksi.
Tiesin sillä hetkellä,
että piru vieköön, nämä eläimet...
Niin kovasti kuin yritämme auttaa, se ei sovi niille.
Tämä ei ole ratkaisu.
Kalifornianpyöriäinen ei vain sopeudu ihmisten hoivaan.
Niitä saattaa olla enää 15 jäljellä.
Yritimme ostaa niille lisää aikaa, mutta se ei onnistunut.
Nyt ainoa toivomme on poistaa uhka. Jos emme onnistu,
se on sekä kalifornianpyöriäisen että koko Kalifornianlahden loppu.
Tämä ei ole loppu.
Se, ettei kalifornianpyöriäisen pelastusprojekti mennyt hyvin,
ei tarkoita sitä, että ongelma on ratkaistu.
Toivotan tervetulleeksi studioon
ympäristöministeri Rafael Pacchianton SAGARPA: sta
ja laivaston amiraalin, joka vastaa
sovelton salakuljetuksen vastaisesta taistelusta.
Nappasit "El Chapon" kahdesti. Aiotko napata isovelton "El Chapon"?
Uskon niin. Totta kai nappaamme.
Tämä on Meksikon partioiduin alue.
Nyt kun pelastusoperaatio on ohi,
onko kalifornianpyöriäisen pelastaminen teidän vastuullanne?
- Onko teillä teknologiaa... - Käytämme viimeisintä teknologiaa.
Meillä on pintayksiköitä, lentokoneita ja robottilennokkeja.
- Siis droneja. - Niin, ja pätevää henkilökuntaa.
Meillä on kaikki keinot onnistua tässä suuressa tavoitteessa.
Olemme edistyneet hienosti, ja se on tärkeintä, Carlos.
Sain laivastosta vieraan, joka lupasi tuplata yritykset
ja lähettää lisää väkeä kentälle nappaamaan pahiksia.
Koottiin valtava operaatio,
jossa ovat mukana Sea Shepherd, armeija ja poliisi.
Nyt on aika.
Jos kalifornianpyöriäinen halutaan pelastaa, nyt on aika toimia.
LAIVASTON DRONE-TUKIKOHTA SAN FELIPE
SEA SHEPHERDIN ALUS 23.00, SAN FELIPESTÄ POHJOISEEN
Ilta näyttää hyvältä.
Näen kuusi kalastusvenettä muutaman kilometrin säteellä.
Huomio, kalastusvene on pysähtyneenä suoraan edessä.
Alamme olla drone-etäisyydellä.
- Selvä. Me tulemme. - Kiitos, sir.
Armeija tarvitsee apuamme salakalastajien paikantamiseen.
Sea Shepherdin drone voi lentää viidessä metrissä.
Näen, jos veneessä on uimarakkoja tai aseita.
Kerron armeijalle, missä suorittaa pidätys.
- Lähes edessämme. Matkaa 0,79. - Kuitti. Näen veneen.
Alus on näkyvissä.
Mikä hitto tuo on?
Kyydissä on jotakin, mitä heitellään laatikkoon.
Vene suuntaa kohti rantaa.
Laivasto, vene lähestyy Playa Hawaiita.
Sammuta moottori.
- Mennään ulos. - Näkyykö mitään?
- Moottorinääni kuuluu. - Se on kalastusvene.
Kuunnelkaa. Se tulee tänne.
KONTRA-AMIRAALI HECTOR CAPETILLO MEKSIKON LAIVASTO
Olemme Playa Hawaiilla. Asemiin.
Onko teillä tietoa? Näemme valoja pohjoisessa.
Näemme auton.
Kuulemme myös sireenin.
Selvä. Odottakaa.
Sireeni on heidän. Se on varoitus veneille,
ettei kannata tulla. Näkyy liikettä. - Se kertoo, että olemme täällä.
SAN FELIPEN SATAMA-ALLAS
He rantautuivat juuri satamaan. He rantautuivat juuri.
En tiedä, mitä hittoa tuolla tapahtuu.
Näen paljon ihmisiä laiturilla, mutten armeijan väkeä.
Paljon ihmisiä pohjoislaiturilla.
Ei. He ovat rannalla.
Aikovatko he siirtyä satamaan?
Rannalla ei tapahdu mitään, vaan suoraan silmiemme alla.
Kalastusvene suuntaa satamaan.
Se on jo satamassa.
Eikö kukaan näe sitä?
Tämä on epäilyttävä vene.
Alueelle lähetetyn yksikön pitää varmistaa kaikki kulkuväylät.
Suoraan sataman edessä on yksikkö.
Meillä on riittävästi väkeä paikalla hoitamaan tilanne.
POHJOISLAITURI SAN FELIPEN SATAMA
Laatikkoa viedään ramppia ylös kohti autoa.
Olen melko varma, että laatikko on se, johon pantiin jotain veneessä.
Näyttää siltä, että laatikko on tärkeä.
Joukko tyyppejä nousee juuri autoon ja lähtee.
Jos voitte kertoa armeijalle, porukka lähtee nyt.
ETELÄLAITURI SAN FELIPEN SATAMA
Sea Shepherd näki heidän vievän laatikon autoon. Näettekö?
Pidän aluetta silmällä.
Tavara vaihtaa jo käsiä!
Aivan laiturin tuntumassa maalla! Varmistakaa alue!
ETELÄLAITURI SAN FELIPEN SATAMA
Tyypeillä on kova kiire veneeseen. He juoksevat.
- Haluatko, että seuraan? - Joo.
Jahdataan heitä kotiin asti.
Olen suoraan yllä.
Vene pysähtyy.
Kuitti. Nopeus on nolla solmua.
He tekevät jotakin veneen reunalla.
Tuo on kivääri.
Kuulin laukauksia.
Voi kristus.
Ei saatana.
Ne ampuivat dronen alas.
SAN FELIPEN SATAMA VARHAIN AAMULLA
Ilmeisesti satamassa on iso mellakka.
Tämä on Facebook Live.
Kalastajat tappelevat...
...laivaston kanssa. He tappelevat.
Kuulin, että kalastajia pidätettiin vihdoinkin.
Ihmiset haluavat pakottaa laivaston vapauttamaan heidät.
Pysy vasemmalla. Se on turvallisempaa.
Levittäytykää. Tapahtuupa mitä tahansa, olemme valmiina.
Vedetään se lähemmäs ja revitään ♪♪♪♪ irti!
Kalastajat ottivat ilmeisesti yhden laivaston aluksista haltuunsa.
Kalastajia on joka puolella.
Kaksi poliisia on loukkaantunut. Pyydän lupaa puuttua tilanteeseen.
Mahdotonta. Eivät ne sinne kuole.
Antakaa kaverimme takaisin! Näyttäkää kasvonne, pelkurit.
Minä teille näytän.
Yritämme muodostaa yhteyttä.
Ei onnistu. Heillä on nyt puhelin.
Meille valehdellaan!
Ryntäykseen!
Laukauksia ammuttiin ja kiviä sataa. Hullua. Aivan hullua.
Olemme tarkkailleet läheltä Kalifornianlahden kriisiä.
Pidätys johti välikohtaukseen laivastotukikohdan ulkopuolella
San Felipessä Baja Californiassa.
Kolmella kalastajalla oli laittomia verkkoja ja isovelton suomuja.
Heidät vapautettiin yleisön painostuksesta.
Tilanne on karannut käsistä.
Vapautus tuo lisää riskejä.
Aseistetut roistot ovat hyökänneet aktivistien
ja laivaston taistelualusten kimppuun.
GONZAGA, KALASTAJIEN LEIRI 230 KM SAN FELIPESTÄ ETELÄÄN
Pavut.
Eivätkös ne sanoneet, että ongelma ratkeaa
droneilla, lentokoneilla ja helikoptereilla?
Kuinkas kävikään?
Roistoja on nyt entistä enemmän.
Totuus on se, että kun ne voittivat, ne nauroivat sotilaille.
Nauroivat sotilaiden hakkaamiselle ja potkimiselle.
Sotilaat pelkäävät niitä nyt. Laivasto pelkää.
Mikä nyt eteen?
Olen hyvin huolissani. Mitä muutakaan voisin olla?
Ne tappavat mertani rahasta.
Likaisesta rahasta.
Jos tämä jatkuu, pahinta on...
Ensimmäisenä kuolee meri.
Kun meri kuolee, ihmiset kuolevat.
Näkemäni jälkeen en usko, että sota voitetaan etulinjasta.
Jos haluamme tehdä lopun isovelton salakuljetuksesta,
laittomien pystyverkkojen käytöstä
ja kalifornianpyöriäisten tappamisesta
meidän pitää pysäyttää kiinalaiset kauppiaat.
He mahdollistavat ja ruokkivat koko laitonta ketjua.
Käänny oikealle, niin tulemme toiselle pysäköintialueelle.
Mexicalista löytämämme David on nyt tärkein kohteemme.
He eivät ole vielä täällä. Ajetaan hitaasti läpi.
Aasialaiset soluttautujamme onnistuivat lähestymään häntä.
He ovat tavanneet monta kertaa, eikä David epäile mitään.
Kevin. Ei, olemme alueella.
Totta kai. Onko tieto vahvistettu? Selvä.
Minä ja Andrea olemme jo lähistöllä. Älä huoli.
Kuulostaa hyvältä. Onnea matkaan.
He ovat siellä.
He kävelevät pian sisään. Otan kameran valmiiksi.
Odotetaan viisi minuuttia. Sen jälkeen sinä menet sisään.
Seuraat tilannetta sisältä.
Olemme nyt pisteessä, jossa luottamusta on tarpeeksi,
jotta voimme vihdoin kysyä isoveltosta.
Hän on vasemmalla. Jatka matkaa, jottei meitä huomata.
Kerro lisää toiminnasta.
Hoidamme isovelttokuljetuksia
Kiinaan.
Kuljetamme tavaran ensin Hongkongiin
ja sieltä Kiinaan.
Ostamme isovelttoa täältä, salakuljetamme Kiinaan
ja myymme suurella voitolla.
Se on myös hyvää rahanpesubisnestä.
He näyttävät laillisilta liikemiehiltä,
vaikka ovat rikollisia.
He ovat salakuljettaneet isovelttoa vuosikausia.
Kiva nähdä. Kevin.
Käymme juuri videoita läpi.
- Onko tuossa David? - On.
Miten viette isovelton Kiinaan?
Salakuljetamme lentokoneessa.
Ruumassa tai käsimatkatavaroissa. Lahjomme tullin.
Suora lento on varmaankin kätevin.
Emme lennä suoraan Tijuanasta Shanghaihin.
Shanghain tulli on liian riskaabeli.
Hyvä. Tämä on todella hyvää materiaalia.
Tuossa on varasto.
Tässä ollaan takahuoneessa.
Tämä on isovelttoa.
Keräämämme videotodisteet olivat iso juttu.
Miten etenemme tästä?
Meksikon tilanne on niin sekaisin,
etten tiedä, mihin viranomaiset ovat halukkaita.
Ajattelin, että tehdään asiasta julkinen.
Otetaan yhteys tunnettuun toimittajaan Carlos Loret De Molaan
ja hyökätään median voimin.
- Andrea. - Hauska tavata sinut.
- Miten asiat ovat sujuneet? - Hyvin. Kiirettä on pitänyt.
Kysyn siitä sinulta pian. Tervetuloa.
Kiinalainen rikollisjärjestö toimii Meksikossa
ja salakuljettaa isovelton uimarakkoja.
Vieraakseni saapuu Andrea Crosta, jolta olemme saaneet nämä tiedot.
- Kiitos, kun tulit. - Kiitos.
Millainen tilanne on kalifornianpyöriäisen elinalueella?
Se on riistäytynyt käsistä. Kyseessä on isovelttokartelli.
Se tekee paljon laittomuuksia. Nauhoitimme keskustelun,
jossa puhuttiin rahanpesusta isovelttoon liittyen
ja ihmisten salakuljetuksesta.
On monia laittomia liiketoimintoja, ja on tärkeää pysäyttää heidät.
He tekevät rikoksia Meksikon viranomaisten nenän edessä.
Tietääkö hallitus?
Luovutamme juuri Kiinan, Meksikon ja Yhdysvaltain viranomaisille
yhteenvedon kaikista tiedoistamme.
Nimiä, numeroita, kuvia ja salaa kuvattua videota.
Annatte tiedot Meksikolle, USA: lle ja Kiinalle.
Haluamme, että myös Kiina ryhtyy toimiin kansalaistensa osalta.
Ilman heitä kalastajien ja roistojen on mahdotonta
salakuljettaa tuotetta Kiinaan.
Yleisön tulee tietää, että luovutimme viranomaisille tietoja,
jotka riittävät varsin hyvin tutkinnan aloittamiseen ja toimiin.
Jos antaisin tiedot viranomaisille kertomatta muille,
he voisivat lakaista asian maton alle.
Earth League International -järjestö tutkii
rikollisia, jotka uhkaavat uhanalaisia lajeja.
Sen mukaan salakuljettajat Guangzhousta toimivat Tijuanassa
ja ostavat uimarakkoja laittomilta kalastajilta.
He lahjovat Meksikon viranomaisia ja tullivirkailijoita...
Kalifornianpyöriäinen kuolee sukupuuttoon
viiden tunnin ajomatkan päässä Los Angelesista 2000-luvulla.
Tämä on symboli siitä, miten tuhoamme planeettaa.
Kaikkien pitäisi nyt puolustaa kalifornianpyöriäistä.
Jos voimme pelastaa sen,
ehkä osaamme pelastaa muunkin planeetan.
Jos menetämme kalifornianpyöriäisen, vaikka rahaa ja valtaa riittää...
...olemme mennyttä. Se on lopun alkua.
Se on alkua sille, että muut eläimet alkavat kuolla silmiemme edessä.
18.8.2018 HAASTATTELEMAMME SALAKALASTAJA "JT" MURHATTIIN
PAIKALLISTEN LÄHTEIDEN MUKAAN HÄNET MURHATTIIN,
KOSKA HÄN EI MAKSANUT LAINAANSA ISOVELTTOKARTELLILLE
Oscar Parra on mafia.
"JT: LTÄ" JÄI VAIMO JA KOLME PIENTÄ LASTA
NELJÄ VIIKKOA MYÖHEMMIN
ERIKOISYKSIKKÖ PIDÄTTI OSCAR PARRAN SOTILAAN MURHASTA
HÄNTÄ PIDETÄÄN HUIPPUVARTIOIDUSSA VANKILASSA MÉXICOSSA
ASIANAJAJAT HAKEVAT VAPAUTUSTA TEKNISIIN SEIKKOIHIN VEDOTEN
Jatkamme painostamista.
Loppuun asti. Kunnes onnistumme.
MEKSIKON JA KIINAN VIRANOMAISET AVASIVAT RIKOSTUTKINNAN
KOSKIEN ANDREA CROSTAN RAPORTIN PALJASTAMIA SALAKULJETTAJIA
ANDREA TIIMEINEEN ON LAAJENTANUT TUTKINTAANSA
HONGKONGIIN JA KIINAAN
TULLI ON PIDÄTTÄNYT 30 KIINAN KANSALAISTA
ISOVELTON SALAKULJETTAMISESTA 150 MILJOONAN DOLLARIN EDESTÄ
SEA SHEPHERD JA PAIKALLISET KALASTAJAT POISTAVAT VERKKOJA
HE OVAT POISTANEET MERESTÄ YLI 800 VERKKOA TÄHÄN MENNESSÄ
DNA-TUTKIMUSTEN MUKAAN KALIFORNIANPYÖRIÄISKANTA
VOI VIELÄ TOIPUA, VAIKKA MÄÄRÄ ON ERITTÄIN ALHAINEN
MAAILMASSA ON JÄLJELLÄ ALLE 15 KALIFORNIANPYÖRIÄISTÄ
Suomennos: Laura Kotiaho www.btistudios.fi